പരിശോധനാതന്ത്രം പുതുക്കുന്നു പ്രതിദിന രോഗികള് നാല്പ്പതിനായിരത്തിലെത്താം തിരുവനന്തപുരം: കോവിഡിന്റെ അതിവ്യാപനം കണക്കിലെടുത്ത് ഇന്നു മുതല് രാത്രി കര്ഫ്യു. രാത്രി പത്തു മുതല് രാവിലെ ആറു വരെയാണു കര്ഫ്യു. ഓണദിനങ്ങളിലെ രോഗവ്യാപനം അറിയാന് തുടങ്ങുന്നതേയുള്ളൂ. പ്രതിദിനം രോഗം സ്ഥിരീകരിക്കുന്നവരുടെ എണ്ണം 40,000 വരെ എത്തിയേക്കാമെന്ന് ആരോഗ്യ വകുപ്പ് മുന്നറിയിപ്പ് നല്കുന്നു. വാക്സിനെടുക്കാവുന്നവരില് 71 ശതമാനത്തിനും ആദ്യ ഡോസ് ലഭിച്ച പശ്ചാത്തലത്തില് പരിശോധനാ തന്ത്രം പുതുക്കുകയാണെന്ന് ആരോഗ്യമന്ത്രി വീണാ ജോര്ജ് അറിയിച്ചു. കോവിഡ് വ്യാപനം തടയുന്നതിനുള്ള ശ്രമങ്ങളുടെ ഭാഗമായി രണ്ടു ദിവസത്തിനകം പഞ്ചായത്തുതലത്തില് കച്ചവടക്കാരുടെ യോഗം വിളിക്കാന് ഡി.ജി.പി. അനില് കാന്ത് ജില്ലാ പോലീസ് മേധാവികള്ക്കു നിര്ദേശം നല്കി. കടകളിലും വ്യാപാരസ്ഥാപനങ്ങളിലും കോവിഡ് മാനദണ്ഡങ്ങള് കര്ശനമായി പാലിക്കുന്നുണ്ടെന്ന് ഉറപ്പാക്കുകയാണ് ലക്ഷ്യം. ഹോം ഡെലിവറി, ഇലക്ട്രോണിക് പണമിടപാടും പരമാവധി ഉപയോഗിക്കാന് പ്രേരിപ്പിക്കും. സെന്റിനല്, റാന്ഡം സാമ്ബിളുകളെടുക്കും. കൂടുതലാളുകളെ പരിശോധിക്കും. 80 ആദ്യ ഡോസെടുത്ത ജില്ലകളില് രോഗലക്ഷണങ്ങളുള്ളവര്ക്ക് ആര്.ടി.പി.സി.ആര്. പരിശോധന. കടകള്, മാളുകള്, ഓഫീസുകള്, സ്ഥാപനങ്ങള്, ട്രാന്സിറ്റ് സൈറ്റുകള് തുടങ്ങി ഉയര്ന്ന സാമൂഹിക സമ്ബര്ക്കമുള്ളവര്ക്കിടയില് ആന്റിജന് പരിശോധന. രോഗവ്യാപനം വിലയിരുത്താനുള്ള റാന്ഡം പരിശോധനയ്ക്കും ആന്റിജന്. 80 ആദ്യ ഡോസെടുത്ത തദ്ദേശ സ്ഥാപനങ്ങളിലും ഈ രീതി. 80 ശതമാനത്തില് താഴെ ആദ്യ ഡോസ് നല്കിയ ഇടങ്ങളില് പഴയ രീതി. രണ്ടു ഡോസെടുത്ത് രണ്ടാഴ്ച കഴിഞ്ഞവര്ക്കു രോഗലക്ഷണമില്ലെങ്കില് റാന്ഡം പരിശോധനയില്ല. രണ്ടു മാസത്തിനകം രോഗം സ്ഥിരീകരിച്ചര്ക്കും റാന്ഡം പരിശോധനയില്ല. സാമ്ബിളുകള് ഉടന് പരിശോധിച്ച് അപ്ലോഡ് ചെയ്യും. വൈകിയാല് ലാബുകള്ക്കെതിരേ നടപടി. ആന്റിജന്, ആര്.ടി.പി.സി.ആര്. ടെസ്റ്റ് കിറ്റുകളുടെ ഗുണനിലവാരം പരിശോധിക്കും. കോവിഡ് മാനദണ്ഡങ്ങള് പാലിക്കാന് നിര്ദേശിച്ച് മൈക്ക് അനൗണ്സ്മെന്റ് നടത്തും റസിഡെന്റ്സ് അസോസിയേഷനുകളുമായി ചേര്ന്നു ബോധവല്ക്കരണം.